РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 16

от заседание на комисия ”Управление на собствеността”
към Пленума на Висшия съдебен съвет, проведено на 22.05.2019 г.

Днес, 22.05.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Стефан Гроздев
                                                                                       Олга Керелска
                                                                                       Боян Новански

ОТСЪСТВАТ: Огнян Дамянов и Пламена Цветанова.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, Пламен Евтимов – началник отдел „Инвестиции и строителство, Красимира Василева - началник отдел „ЮСДКВСС”, дирекция „Правна“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, инж. Димитър Шиклев – главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Надежда Петрова  - старши експерт-икономист в отдел „Управление на собствеността“ и Надя Горгорова – младши експерт-икономист в отдел „Управление на собствеността“.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

1. Доклад на работна група с вх. № ВСС-5987/15.05.2019 г., изготвен в изпълнение на Заповед № ВСС-5444/03.05.2019 г. на Главния секретар на Висш съдебен съвет, във връзка с Решение по т. 2.4 от Протокол № 13/24.04.2019 г. на Комисия „Управление на собствеността“ и решение на Комисия „Бюджет и финанси“ към Пленума на Висшия съдебен съвет по протокол № 14/10.04.2019 г., т. 38.

І. Инвестиционна дейност:

1. ОТНОСНО: Писмо с рег. № ВСС-4420/18/22.04.2019 г. от Прокуратурата на Република България относно осигуряване на средства за подмяна на пътническа асансьорна уредба в блок 1 Б, част от комплекса от административни сгради на Национална следствена служба.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ПРИЕМА доклад относно осигуряване на средства за подмяна на пътническа асансьорна уредба в сградата на блок 1 Б на Национална следствена служба.
	1.2.Аварийно необходимо и целесъобразно е осигуряване на средства за доставка и монтаж на нова асансьорна уредба в седеметажна сграда /блок 1 Б/ на територията на НСлС. Прогнозната стойност на разхода е определена в размер на 60 000 лв. с ДДС.
	1.3.ИЗПРАЩА решението по т. 1 от настоящия протокол на Комисия „Бюджет и финанси“, за корекция на бюджета на Прокуратурата на Република България.

-	Текущи ремонти:

	2. ОТНОСНО: Писмо наш вх. № ВСС-4640/10.04.2019  год. от Районен съд Търговище за отпускане на средства за текущ ремонт на помещенията на два етажа на сградата на стойност 47 500 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ОТЛАГА вземането на решение за отпускане на средства на Районен съд гр. Търговище  за текущ ремонт на помещенията на два етажа на съдебната палата, ползвани от съда.    
 
Мотиви: Ремонтът не е неотложен. Искането ще бъде разгледано през втората половина на 2019 г. в съответствие с т. 7 от Правилата за предоставяне на средства за текущи ремонти в сгради на съдебната власт, приети по протокол № 1, т. 7 от заседанието на Пленума на Висшия съдебен съвет от 18.01.2018 г.

2.2. ИЗПРАЩА решението по т. 2 от настоящия протокол на административния ръководител на Районен съд гр. Търговище, за сведение.     

3. ОТНОСНО: Писмо от Районен съд Елин Пелин с наш Вх. № ВСС-4406 от 04.04.2019 год. с искане за отпускане на средства за авариен ремонт на тоалетни възли на стойност 29 241,36 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1.Извършването на разход за авариен ремонт на тоалетни възли в сградата на Районен съд гр. Елин Пелин е необходимо. Стойността на разхода съгласно най-ниската от предложените оферти е определена на 29 847 лв. с ДДС  от  фирма „АНИС“ ЕООД.

Мотиви:   Искането е в съответствие с т. 6 от Правилата за предоставяне на средства за текущи ремонти в сгради на съдебната власт, приети по протокол № 1, т. 7 от заседанието на Пленума на Висшия съдебен съвет от 18.01.2018 г. и е наложено поради появили се течове от тоалетните възли по челната фасада на сградата на съда. Представени са изискуемите документи. Поради несравнимост офертите са изискани наново с прецизирани и уеднаквени количества. Разликата в размера на исканите с писмо наш Вх. № ВСС-4406/04.04.2019 г. и необходимите средства е породена от предложените нови оферти с прецизирана количествена сметка. Ремонт на тоалетните не е правен от 1995 г., когато сградата е въведена в експлоатация. Разходът  е аварийно необходим. 

3.2.  ИЗПРАЩА решението по т. 3 от настоящия протокол на Комисия „Бюджет и финанси”, за  корекция на бюджета на Районен съд гр. Елин Пелин.                                                                                                                                                                

	4. ОТНОСНО: Писмо рег. № ВСС-842/13.11.2018 г. от Окръжен съд – Шумен за отпускане на средства за ремонт на фирмено отделение, ремонт на фасадно осветление и подмяна на негодни конвектори на охладителната инсталация.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. Извършването на разход за демонтаж, доставка и монтаж, включително тръбни разводки на конвектори на охладителна инсталация в Окръжен съд гр. Шумен е целесъобразно. Стойността на разхода съгласно изготвена индикативна количествено-стойностна сметка е определена на 109 695 лв. с ДДС.            

Мотиви: С решение по т. 2 от протокол № 01/16.01.2019 г. на комисия „Управление на собствеността“ е утвърден списък на исканията, постъпили от органите на съдебната власт за финансиране на планови текущи ремонти през 2019 г., приоритизирани по неотложност. Същият е приет за сведение по т. 19 от протокол № 3/30.01.2019 г. на Комисия „Бюджет и финанси“. В списъка е включен Окръжен съд гр. Шумен със сума в размер на 109 695 лв. за подмяна на конвектори на охладителна инсталация, като приоритетен разход. Сумата е индикативна, поради предстояща обществена поръчка. За да се обяви същата, средствата следва да бъдат осигурени по сметката на съда.         

4.2. ИЗПРАЩА решението по т. 4 от настоящия протокол на Комисия „Бюджет и финанси”, за  корекция на бюджета на Окръжен съд гр. Шумен.

IІ. Управление на собствеността

5. ОТНОСНО: Изпълнение решение на Комисия „Управление на собствеността“ към Пленума на ВСС, взето по протокол № 14/15.05.2019 г., т. 10.2.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. Предлага на Пленума на Висшия съдебен съвет да приеме следното решение: 

УПЪЛНОМОЩАВА представляващия Висшия съдебен съвет да направи предложение чрез Министерство на регионалното развитие и благоустройство до Министерски съвет, за предприемане на действия за  закупуване на недвижим имот, находящ се в гр. Балчик, ул. „Стара планина“ № 2, за нуждите на органите на съдебната власт, представляващ съгласно нотариален акт № 178, том II, вх. рег. 2744, дело № 337 от 2010 г. и нотариален акт № 116, том III, вх. рег. 2930, дело № 390 от 2012 г., масивна триетажна сграда със застроена площ 587 кв. м., с площ по скица 607 кв. м. с ид. № 02508.55.57.1 и сутерен с ид. № 02508.55.57.1.4 с площ по скица 607 кв. м., масивна едноетажна сграда със застроена площ 10 кв. м. с ид. № 02508.55.57.2, ведно с дворното място с площ 2995 кв. м., в което са построени сградите, представляващо поземлен имот с ид. № 02508.55.57 с площ 2943 кв. м. по кадастралната карта на гр. Балчик.

5.2. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 30.05.2019 г.

6. ОТНОСНО: Безвъзмездно предоставяне за управление на имот – публична държавна собственост на Висш съдебен съвет, за нуждите на Административен съд – Търговище, съгласно чл. 15, ал. 2, предложение първо, във вр. с чл. 6, ал. 1 от ППЗДС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	6.1. ПРИЕМА доклада от Анжела Цветанова - старши експерт - юрисконсулт в отдел „Управление на собствеността“, дирекция „Управление на собствеността на съдебната власт“.
	6.2.ПРЕДЛАГА на Пленума на Висшия съдебен съвет да вземе следното решение:

На основание чл. 15, ал. 4 от Закона за държавната собственост, чл. 7, ал. 1 и ал. 5 и чл. 8 от Правилника за прилагане на Закона за държавната собственост, във връзка с чл. 11, ал. 2, т. 1 от Правилника за организация на дейността на Висшия съдебен съвет и неговата администрация, както и писма per. № ВСС-2655/25.02.2019 г. от председателя на Административен съд — Търговище и писмо per. № ВСС-2655/19.04.2019 г. от областния управител на област Търговище,

УПЪЛНОМОЩАВА представляващия Висшия съдебен съвет да отправи мотивирано искане до министъра на регионалното развитие и благоустройството за предоставяне безвъзмездно право на управление на Висш съдебен съвет, за нуждите на Административен съд - Търговище, на имот - публична държавна собственост, намиращ се в област Търговище, община Търговище, гр. Търговище, бул. „Митрополит Андрей“ № 51, представляващ самостоятелен обект в сграда с идентификатор 73626.506.486.1.13 по кадастралната карта и кадастралните регистри на града, със застроена площ 48,25 кв.м, разположен на пети етаж в сграда № 1, построена в поземлен имот с идентификатор 73626.506.486, заедно със съответните идеални части от общите части на сградата и от правото на строеж, подробно описан в Акт за публична държавна собственост № 4759/12.02.2019 г., по реда на ЗДС и ППЗДС.

6.3. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 30.05.2019 г.

7. ОТНОСНО: Предоставяне безвъзмездно правото на управление върху имоти – публична общинска собственост, представляващи паркоместа на ул. „Станционна“ № 9 и ул. „Възраждане“, гр. Габрово, на Висшия съдебен съвет, за нуждите Окръжна прокуратура – Габрово.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1.ПРИЕМА доклада от Анжела Цветанова - старши експерт - юрисконсулт в отдел „Управление на собствеността“, дирекция „Управление на собствеността на съдебната власт“.

7.2.ПРЕДЛАГА на Пленума на Висшия съдебен съвет да вземе следното решение:

1.УПЪЛНОМОЩАВА представляващия Висшия съдебен съвет да отправи искане ведно с декларация в съответствие с чл. 10, ал. 6 от Наредбата за придобиване, управление и разпореждане с общинско имущество, приета с решение на ОбС - Габрово за предоставяне безвъзмездно за управление на Висш съдебен съвет, за нуждите на Окръжна прокуратура - Габрово части от имоти - публична общинска собственост, представляващи:

- Паркомясто № 5 в самостоятелен обект с идентификатор 14218.505.534.1 по КККР на гр. Габрово, представляващ гараж, находящ се в сутерена на сграда зала „Възраждане“ с вход от към ул. „Възраждане“, гр. Габрово, за паркиране на 1 бр. служебен автомобил, за срок от 3 /три/ години;
-  Паркомясто № 11 в самостоятелен обект с идентификатор 14218.504.429.5.1 по КККР на гр. Габрово, представляващ гараж, находящ се в сграда с идентификатор 14218.504.429.5 по КККР на гр. Габрово, на ул. „Станционна“ № 9, гр. Габрово, за паркиране на 1 бр. служебен автомобил, за срок от 3 /три/ години; 
- 1 бр. паркомясто в един от имотите - публична общинска собственост, а именно: гараж, находящ се в сутерена на сграда зала „Възраждане“ с вход от към ул. „Възраждане“, в гр. Габрово и гараж, находящ се на ул. „Станционна“ № 9, в гр. Габрово, за паркиране на 1 бр. служебен автомобил, за срок от 3 /три/ години.

           2. УПЪЛНОМОЩАВА представляващия Висшия съдебен съвет да подпише договорите с община Габрово, представлявана от кмета на общината, с които се предоставят безвъзмездно за управление на Висш съдебен съвет, за нуждите на Окръжна прокуратура - Габрово описаните в т. 1. от настоящото решение части от имоти - публична общинска собственост, за срок от 3 /три/ години.

7.3. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 30.05.2019 г.

8. ОТНОСНО: Изпълнение на решение на Пленума на ВСС по т. 52 от протокол № 7/28.03.2019 г., за предаване и приемане на недвижим имот – публична държавна собственост, намиращ се в гр. Варна, ул. „Хан Аспарух“    № 1.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	8.1.ПРИЕМА доклада на Лидия Кирилова - главен експерт в отдел „Управление на собствеността“, дирекция „Управление на собствеността на съдебната власт“.
8.2. ПРЕДЛАГА на Пленума на Висшия съдебен съвет да вземе следното решение:
На основание чл. 387 от Закона за съдебната власт, чл. 14 от Закона за държавната собственост, във връзка с чл. 12 от Правилника за прилагане на
Закона за държавната собственост, решение на Министерски съвет № 130 от
07.03.2019 г. и приемо-предавателен протокол от 13.05.2018 г.:
1. ВЪЗЛАГА на дирекция „Бюджет и финанси“ да предприеме съответните действия по отписване на недвижим имот - публична държавна
собственост, намиращ се в гр. Варна, ул. „Хан Аспарух“ № 1 от баланса на ВСС

2. ВЪЗЛАГА на дирекция „Управление на собствеността на съдебната власт“ да закрие досието на недвижим имот, намиращ се в гр. Варна, ул. „Хан Аспарух“ № 1 и да архивира данните за него в имотния регистър.

3. ОТМЕНЯ свое решение по т. 35 -I.4 от протокол № 9/09.03.17 г., с което е възложено стопанисването на недвижимия имот - публична държавна собственост, намиращ се в гр. Варна, ул. „Хан Аспарух“ № 1, на административния ръководител на Окръжна прокуратура гр. Варна.

4. ИЗПРАЩА настоящото решение: по т. 1 - на дирекция „Бюджет и финанси“, ведно с РМС № 130/07.03.2019 г. и приемо-предавателен протокол от 13.05.2018 г., по т. 2 - на дирекция „УССВ“, по т.З - на административния ръководител на Окръжна прокуратура гр. Варна.

8.3. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 30.05.2019 г.

9. ОТНОСНО: Писмо с рег. № ВСС-2782/09.05.2019 г. от г-н Сотир Цацаров – главен прокурор на Република България.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	9.1. ПРИЕМА доклада на Лидия Кирилова - главен експерт в отдел „Управление на собствеността“, дирекция „Управление на собствеността на съдебната власт“.
	9.2. ДА СЕ ИЗПРАТИ напомнително писмо до кмета на Община Кнежа и до председателя на Общински съвет гр. Кнежа, с копие до Главния прокурор на Република България, с искане за предприемане на действия за предоставяне на две стаи на трети и четвърти етаж от сграда, намираща се в гр. Кнежа, ул. ,,Марин Боев“ № 69, на ВСС за нуждите на Районна прокуратура гр. Кнежа, по реда на Закона за общинската собственост. Към писмото да се приложи писмо с изх. № ВСС-2405/22.02.2017 г. до кмета на Община Кнежа и до председателя на Общински съвет гр. Кнежа.

10. ОТНОСНО: Уведомление с рег. № ВСС-4238/09.05.2019 г. от Белослава Василева Димитрова – наемател във ведомствено жилище, собственост на ВСС с адрес гр. София, район „Лозенец“, кв. 209, ул. „Драгалевска“, бл. 23-29, вх. Ж, ет. 1, ап. 99.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	10.1. ПРИЕМА доклада на Надя Горгорова - мл. експерт-икономист в дирекция „Управление на собствеността на съдебната власт“.
	10.2. ПРЕДЛАГА на дирекция „Бюджет и финанси“ към ВСС да изплати на Белослава Василева Димитрова - наемател във ведомствено жилище, собственост на ВСС с адрес гр. София, р-н "Лозенец", кв. 209, ул. "Драгалевска", бл. 23-29, вх. Ж, ет. 1, ап. № 99 съгласно Договор за наем per. № 93-00-74/02.02.2016 г. сумата в размер на 290,14 лв., представляваща застрахователно обезщетение по щета № 14ВА1630064, по договор № 1242/ 16.12.2016 г. между ЗК „Уника“ АД и Висш съдебен съвет и застрахователна полица № 16001ВА0050/15.12.2016 г, за отстраняване на възникналите вреди съгласно Констативен протокол вх. № 10640 от 26.06.2017 г. на ЗК „Уника“ АД, като след извършване на строително ремонтните дейности бъдат представени от страна на наемателката разходооправдателни документи за същата стойност.
	10.3. ИЗПРАЩА решението по т. 10 от настоящия протокол на дирекция „Бюджет и финанси“ към ВСС, по компетентност.

Допълнителни точки, включени за разглеждане
в заседание на Комисия „Управление на собствеността”

11. ОТНОСНО: Доклад на работна група с вх. № ВСС-5987/15.05.2019 г., изготвен в изпълнение на Заповед № ВСС-5444/03.05.2019 г. на Главния секретар на Висш съдебен съвет, във връзка с Решение по т. 2.4 от Протокол № 13/24.04.2019 г. на Комисия „Управление на собствеността“ и решение на Комисия „Бюджет и финанси“ към Пленума на Висшия съдебен съвет по протокол № 14/10.04.2019 г., т. 38.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

             11.1. Предлага на Главния секретар на ВСС да възложи на работната група, определена със Заповед № ВСС-5444/03.05.2019 г., да извърши пазарно проучване и да вземе решение за утвърждаване на актуализирани лимити на цени и общи стойности за обзавеждане на кабинети и съдебни зали в сградите на съдебната система.
             11.2. Предлага на Главния секретар на ВСС да възложи на работната група, определена със Заповед № ВСС-5444/03.05.2019 г., да изготви предложение с определени лимити за обзавеждане на апартаментите по т. 38 от Протокол №14/10.04.2019 г. на комисия „Бюджет и финанси“.
            11.3. ИЗПРАЩА решението по т. 11 от настоящия протокол на Главния секретар на ВСС.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ